侏羅紀世界

《侏羅紀世界》係一套2015年上畫嘅美國電影，《侏羅紀公園系列》電影嘅第4套，由哥連卓法羅執導，基斯柏特、拜絲黛麗侯活主演。

發佈商環球影業本來計劃喺2004年製作《侏羅紀公園系列》嘅第四部作品，並喺第二年嘅暑假上映，但一系列嘅阻滯導致遲咗十年。

2021年6月6號，香港無綫電視再次上映呢部戲，而且安排大部份參加過綜藝電視節目《好聲好戲》嘅幕前藝人同配音員幫呢部戲重新配音，成為咗無綫電視首次以幕前藝人參與配音工作為主嘅電影。

角色名單

爭議

科學準確度
第一部電影《侏羅紀公園》曾得到科學家嘅讚賞，因為佢緊貼恐龍文藝復興，改變咗人對恐龍係緩慢、蜥蜴型爬行動物嘅睇法。但係，《侏羅紀世界》就被某啲科學家稱為「不堪嘅怪獸片」，因為佢忽視咗最新嘅古生物學知識，冇加入有羽毛恐龍同埋正確嘅「迅猛龍」前肢擺放姿態。自電影推出預告片起，佢咃紛紛透過唔同嘅社交網站表達不滿，甚至稱呢部作品嘅科學準確度比第一部倒退。

對於類似批評，導演卓法羅回應話「電影唔完全具科學準確度係因為佢係一部科幻片而唔係紀錄片」。官方網頁上嘅一則評論指出，恐龍之所以冇羽毛，係因為科學家利用咗兩棲動物嘅DNA填補恐龍嘅基因空隙。劇入面，吳亨利博士亦曾對賽門·西蒙·馬斯蘭尼表明，若果科學家冇加入其他動物嘅DNA嘅話，樂園入面嘅恐龍「睇落會完全唔同」，而且樂園嘅賣點亦只係「更有型」嘅恐龍。

《侏羅紀世界：迷失國度》

IMDb嘅Jurassic World (2015)

美國電影
2015年電影
環球影業電影